Cırtdan Afrika gürzəsi

Cırtdan Afrika gürzəsi () — Afrika gürzələri cinsinə daxil olan zəhərli ilan növü.

Ümumi uzunluqların 20–25 sm arasında dəyişir. Maksimal uzunluqları isə 32 sm-dir. Dişilər erkəklərdən həm iri həm də uzun olur. Başları enli və hamar olur. Bədənləri isə olduqca kökdür. Göz ətrafında pulcuq yoxdur. Rəngi boz və qəhvəyi-sarıdır. Quyruqlarının sonucu adətən qara olur.

Qumlu səhralarda yaşayır. Təhlükə anında qumun alrına gömülür. Gündüz və gecə aktiv ola bilir. Gündüzlər adətən kolların arasında gizlənir. Qumda gizlənərkən burun dəliklərini və quyruğunu açıqda saxlayır. Adətən kiçik kərtənkələlərlə (Meroles və Aporosaurus) və onurğasızlarla qidalanır.

Zəhərinin miqdarı elə də çox olmadığından zəhərlənmiş kərtənkəklə 10–20 dəqiqədən sonra ölür. İnsanda isə yerli ağrılar və şişkinlik meydana gəlsə də ölüm faktoru yoxdur.

Diri bala doğur. 10 bala doğan canlının balalarının uzunluqları 10–13 sm arasında dəyişir.

Növə əsasən Anqola və Namibiyada rastlamaq mümkündür. Namib səhrasında daha çox müşahiodə edilir.

 İstinadlar 

 Ədəbiyyat 
 McDiarmid, R. W.; Campbell, J. A. & Touré, T. A. 1999. Snake species of the world. Vol. 1. Herpetologists’ League, 511 pp.
 Dobiey, M. & Vogel, G. 2007. Venomous Snakes of Africa/Giftschlangen Afrikas. Terralog 15, Edition Chimaira, Frankfurt am Main, 150 pp.

Kateqoriya:Afrika sürünənləri
Kateqoriya:Afrika ilanları
Kateqoriya:Təhlükədə olmayan növlər
Kateqoriya:Qırmızı kitaba görə az qayğı tələb edən növlər